b'\n_START_ARTICLE_\nGr\xc5\xabdo draugija\n_START_PARAGRAPH_\nGr\xc5\xabdo draugija \xe2\x80\x93 Pirmojo pasaulinio karo metais neokupuotoje Rusijos dalyje veikusi Lietuvos karo pab\xc4\x97g\xc4\x97li\xc5\xb3 \xc5\xa1alpos organizacija.\n_START_SECTION_\nIstorija\n_START_PARAGRAPH_\nKurti draugij\xc4\x85 inicijavo kairi\xc5\xb3j\xc5\xb3 pa\xc5\xbei\xc5\xabr\xc5\xb3 Lietuvos politikai (liaudininkai su socialdemokratais), tuo metu gyven\xc4\x99 Rusijos teritorijoje. 1916 m. gruod\xc5\xbeio 11 d. Petrograde susirink\xc4\x99 73 steigiamojo susirinkimo dalyviai nusprend\xc4\x97 \xc4\xafkurti \xe2\x80\x9eGr\xc5\xabdo draugij\xc4\x85\xe2\x80\x9c. Organizacija tur\xc4\x97jo \xc5\xa1elpti karo pab\xc4\x97g\xc4\x97lius i\xc5\xa1 Lietuvos, nepriklausomai nuo j\xc5\xb3 tautyb\xc4\x97s, politin\xc4\x97s orientacijos ir tikybos. Buvo i\xc5\xa1rinkta valdyba: Mykolas Janu\xc5\xa1kevi\xc4\x8dius, Gabrielius Liutkevi\xc4\x8dius (sekretorius), Vladas Po\xc5\xbeela, Vladimiras Zubovas (pirmininkas), Pranas Keinys, v\xc4\x97liau prisijung\xc4\x97 Lietuvos \xc5\xa1elpimo fondo atstovas Andrius Bulota._NEWLINE_Draugija augo: po met\xc5\xb3 ji jau tur\xc4\x97jo \xc5\xa1e\xc5\xa1is skyrius (Pskove, Mogiliave, Ostrove ir kt.), keturias prieglaudas su 179 vaikais, septynias pradi\xc2\xadnes mokyklas su 438 mokiniais. Bet to buvo organizuoti vakariniai kursai suaugusiems, kuriuose mok\xc4\x97si keli \xc5\xa1imtai lankytoj\xc5\xb3. L\xc4\x97\xc5\xa1\xc5\xb3 veiklos prad\xc5\xbeiai skyr\xc4\x97 Socialistinis Lietuvos \xc5\xa1elpimo fondas Amerikoje. V\xc4\x97liau pinig\xc5\xb3 \xc4\x97m\xc4\x97 tr\xc5\xabkti vis labiau, ypa\xc4\x8d kai Pskove teko papildomai perimti keturias vaik\xc5\xb3 prieglaudas. 1918 m. bir\xc5\xbeelio m\xc4\x97nes\xc4\xaf \xe2\x80\x9eGr\xc5\xabdo draugijos\xe2\x80\x9c veikla nutr\xc5\xabko.'